wannaphong/clean_thaiwikipedia huggingface dataset:
# ซูว็อนฮุนไดเอ็นจิเนียริงแอนด์คอนสตรัคชันฮิลล์สเตท
ซูว็อนฮุนไดเอ็นจิเนียริง&คอนสตรัคชันฮิลล์สเตท  เป็นสโมสรวอลเลย์บอลอาชีพในประเทศเกาหลี ได้รับการก่อตั้งในปี ค.ศ. 1977 และเปลี่ยนเป็นอาชีพในปี ค.ศ. 2005 ทีมนี้ตั้งอยู่ ณ เมืองซูวอนและเป็นสมาชิกของสหพันธ์วอลเลย์บอลเกาหลี (KOVO) โดยมีสนามเหย้าของสโมสรแห่งนี้คือ ซูวอนยิมเนเซียม ในซูวอน

เกียรติประวัติสโมสร
 โคเรียวอลเลย์บอลซูเปอร์ลีก
 ชนะเลิศ (10): 1985, 1986, 1987, 1988, 1990, 2000, 2001, 2002, 2003, 2004
รองชนะเลิศ (4): 1984, 1991, 1993, 1999

 วี-ลีก
ชนะเลิศ (3): 2010−11, 2015–16, 2023-2024
รองชนะเลิศ (3): 2006−07, 2009−10, 2011−12

โคโวคัพ
ชนะเลิศ (5): 2006, 2014, 2019, 2021, 2023
รองชนะเลิศ (3): 2009, 2013, 2015

 ผลการแข่งขันลีก 
Suwon Hyundai E&C Hillstateลีกฤดูกาลรอบเพลย์ออฟฤดูกาลปกติอันดับที่แข่งชนะแพ้แต้มวี-ลีก2005เพลย์ออฟ316106—2005–06ไม่ผ่านการคัดเลือก4281414—2006–07รองชนะเลิศ3241311—2007–08ไม่ผ่านการคัดเลือก528424—2008–09ไม่ผ่านการคัดเลือก4281018—2009–10รองชนะเลิศ128235—2010–11124204—2011–12รองชนะเลิศ3301515432012–13เพลย์ออฟ3301614502013–14ไม่ผ่านการคัดเลือก5301218382014–15เพลย์ออฟ3301911562015–162301713532016–17ไม่ผ่านการคัดเลือก4301416412017–18เพลย์ออฟ3301416462018–19ไม่ผ่านการคัดเลือก530921292019–20ยกเลิก127207552020–21ไม่ผ่านการคัดเลือก6301119342021–22ยกเลิก131283822022–23เพลย์ออฟ2362412702023–24136261080

 ผู้เล่น 
ผู้เล่นชุดปัจจุบัน
หัวหน้าผู้ฝึกสอน:  คัง ซ็อง-ฮย็อน
ทีม 2023–2024 No. ชื่อ วันเกิด ส่วนสูง (ซม.) ตำแหน่ง 1   ซอ กา-อึน    178  ตัวตบหัวเสา 3   คิม ดา-อิน    172  ตัวเซต 4   ฮวัง ย็อน-จู    177  ตัวตบตรงข้าม 5   อี ย็อง-จู     161  ตัวรับอิสระ 6    คิม ซา-รัง    173  ตัวเซต 8  12px  คิม ย็อน-กย็อน   163  ตัวรับอิสระ 9    นา ฮย็อน-ซู    183  ตัวบล็อกกลาง 10   โก มิน-จี    173  ตัวตบหัวเสา 11   คิม จู-ฮยัง    180  ตัวตบหัวเสา 12   อี ดา-ฮย็อน    185  ตัวบล็อกกลาง 13   ช็อง จี-ยุน    180  ตัวบล็อกกลาง 14   ยัง ฮโย-จิน    190  ตัวบล็อกกลาง 15    ชเว ซอ-ฮย็อน    176  ตัวเซต 16   ชเว โฮ-ซ็อน    180  ตัวตบตรงข้าม 17   โก เย-ริม     177  ตัวตบหัวเสา 18   ฮัน มี-ลือ     166  ตัวรับอิสระ 21   ช็อง ชี-ย็อน    180  ตัวตบหัวเสา 22   ซอ จี-ฮเย    174  ตัวตบหัวเสา 23   วิภาวี ศรีทอง   174  ตัวตบหัวเสา 25    อี นา-ย็อน    173  ตัวเซต 99   เลติเตีย โมมา บาสโซโก    184  ตัวตบตรงข้าม

ผู้เล่นที่มีชื่อเสียงในอดีต
  ออเรีย ครูซ (2008–2009)
  เกนนี โมเรโน (2009–2011)
  บรันคีตซา มีฮายลอวิช (2011–12)
  โพลินา ราฮิโมวา (2014–15)

ดูเพิ่ม
 ซูว็อนฮุนไดเอ็นจิเนียริงแอนด์คอนสตรัคชัน
# ท้าวเวปจิตติ
ตามความเชื่อในศาสนาพุทธและศาสนาฮินดู ท้าวเวปจิตติเวปจิตติสูตร, พระไตรปิฎกเล่มที่ ๑๕ พระสุตตันตปิฎกเล่มที่ ๗ [ฉบับมหาจุฬาฯ] สังยุตตนิกาย สคาถวรรค  หรือท้าววิประจิตติ  เป็นราชาของพวกอสูร จึงมีสมัญญาว่าอสุรราชเปลื้อง ณ นคร, อสุรราช, พจนานุกรม

 ศาสนาพุทธ 
ท้าวเวปจิตติ มีนามเดิมว่า ท้าวสมพร เป็นจอมอสูรที่เคยเป็นเทพอยู่ในตำแหน่งพระอินทร์ (ราชาทวยเทพ) แต่ถูกโยนลงมาจากบังลังค์สวรรค์เนื่องจากดื่มสุราเมรัยมากทั้งที่มักจะแสดงเป็นเทพเทวดาสอนมนุษย์เสมอว่าเหล้ามันไม่ดีและเป็นสิ่งที่ผิด จนอยู่มาวันหนึ่งตอนที่ท้าวเวปจิตติเมาเหล้าจนไร้สติก็ถูกโยนลงมาจากสวรรค์พร้อมกับสมัครพรรคพวกที่ดื่มจนไร้สติเช่นกัน พอท้าวเวปจิตติกับพรรคพวกถูกโยนลงมาจากบังลังค์สวรรค์แล้วเริ่มมีสติก็คิดได้จึงตั้งมั่นกันว่าจะเลิกดื่มเหล้าโดยแต่งตั้งตนกับพรรคพวกว่าเป็นชาวอะสุรา (อะ=ไม่, สุรา=เหล้า) แล้วรวบรวมพลังทั้งท้าวเวปจิตติกับพรรคพวกสร้างเมืองใหม่นะที่แห่งนั้นเลยแม้จะไม่หรูเท่าสวรรค์แต่ก็เป็นเมืองหรูอันดับต้นๆเมื่อเทียบกับเมืองมนุษย์ แต่ท้าวเวปจิตติกับพรรคพวกเลิกเหล้าสุราไปนานหลายปีก็จริงแต่สุดท้ายก็พากันมาดื่มเหล้าสุรากันใหม่อยู่ จนกระทั้งปัจจุบันกลายจากชาวอะสุรากลายเป็นชาวอสูรอย่างเต็มตัวที่ไม่ใช่ชาวสวรรค์อีกต่อไป คราวหนึ่งเกิดสงครามระหว่างเทพกับอสูร เมื่ออสูรพ่ายแพ้แล้ว มักไปทำลายอาศรมพวกฤๅษีเพราะโกรธแค้นด้วยเหตุที่ว่าฤๅษีมักถวายคำปรึกษาแก่ท้าวสักกะจอมเทพ ที่เป็นเช่นอยู่ก็เนื่องจากตอนที่พวกฤๅษีพากันไปเข้าเฝ้าท้าวสมพรเพื่อขอประทานความปลอดภัย แต่ท้าวสมพรปฏิเสธ พวกฤๅษีจึงพากันสาปแช่ง ท้าวสมพร ด้วยเหตุที่พวกฤๅษีต่างพากันคิดว่าเพียงแค่ต้องการความปลอดภัยเท่านั้นเองไม่น่าอยากเย็นอะไรแต่กลับถูกปฏิเสธเอาดื้อ ๆ เมื่อไม่ประทานให้ ก็ให้ภัยเป็นการตอบแทนต่อท้าวสมพรที่ไม่ประทานให้แทนเอาเอง แล้วต่างพากันหายตัวกลับอาศรมไปโดยไม่ใยดี๑๐. สมุททกสูตร พระไตรปิฎกเล่มที่ ๑๕ พระสุตตันตปิฎกเล่มที่ ๗ [ฉบับมหาจุฬาฯ] สังยุตตนิกาย สคาถวรรค ในคืนนั้นท้าวสมพรตกใจตื่นร้องด้วยความกลัวถึงสามครั้ง จึงได้สมัญญาว่า เวปจิตติ (ผู้มีใจหวั่นไหว)อรรถกถาสมุททกสูตรที่ ๑๐

ท้าวเวปจิตติมีธิดาอยู่องค์หนึ่ง คือ พระแม่สุชาดา ต่อมากลายเป็นชายาเอกของท้าวสักกะ ลูกเขยพ่อตาคู่นี้บางครั้งก็ทะเลาะกัน บางครั้งก็เที่ยวไปด้วยกัน๙. อารัญญกสุตตวัณณนา

 ศาสนาฮินดู 
ตำนานในศาสนาฮินดูระบุว่า ท้าววิประจิตติเป็นบุตรที่ทรงฤทธิ์ที่สุดของพระกัศยปะกับนางทนุThe Origin of Deities Demons and Serpents จึงถือเป็นพวกทานพ ท้าววิประจิตติได้เป็นพระราชาปกครองพวกทานพแทนท้าวปุโลมัน พระเชษฐาที่ถูกพระอินทร์สังหารไป คัมภีร์ปัทมปุราณะระบุว่าท้าววิประจิตติมีบุตรคือพระราหู
นอกจากนี้ ในมหาภารตะยังกล่าวว่าท้าววิประจิตติได้มากำเนิดเป็นท้าวชราสันธ์อีกด้วย
# กฎ 68-95-99.7
thumb|250px|right|กราฟแสดงจำนวนข้อมูลเป็นเปอร์เซนต์ตามแกน Y เทียบกับข้อมูลปกติที่กระจายตัวจากส่วนเบี่ยงเบนมาตรฐานตามแกน X (แกน Y ไม่เป็นตามอัตราส่วนปกติ)

ในทางสถิติศาสตร์ กฎ 68-95.99.7 (68–95–99.7 rule) หรืออาจเรียกว่า กฎสามซิกมา (three-sigma rule), กฎเชิงประจักษ์ (empirical rule) หรือกฎ 95% (95% Rule) เป็นกฎที่แสดงให้เห็นว่าในการแจกแจงปรกติ ค่าของข้อมูลเกือบทั้งหมดจะอยู่น้อยกว่าหรือมากกว่าค่าเฉลี่ยเลขคณิตเป็นจำนวนสามเท่าของส่วนเบี่ยงเบนมาตรฐาน เป็นต้นว่า 68.27% ของข้อมูลทั้งหมดจะมีค่าน้อยกว่าหรือมากกว่าค่าเฉลี่ยเลขคณิตเป็นจำนวนหนึ่งเท่าของส่วนเบี่ยงเบนมาตรฐาน 95.45% มีค่าน้อยกว่าหรือมากกว่าสองเท่า และเกือบทุกค่าของข้อมูล (99.7%) มีค่าน้อยกว่าหรือมากกว่าสามเท่าของส่วนเบี่ยงเบนมาตรฐาน

หากเขียนเป็นสัญลักษณ์ทางคณิตศาสตร์จะได้ดังนี้ เมื่อ x แทนค่าที่สังเกตจากตัวแปรสุ่มที่มีการแจกแจงปกติ μ เป็นค่าเฉลี่ยเลขคณิตของการแจกแจง และ σ คือส่วนเบี่ยงเบนมาตรฐานของข้อมูลดังกล่าว
# โคเรียเอ็กซ์เพรสเวย์คอร์ปอเรชันไฮพาส
คิมช็อนโคเรียเอ็กซ์เพรสเวย์คอร์ปอเรชันไฮพาส   เป็นสโมสรวอลเลย์บอลอาชีพในประเทศเกาหลีที่ได้รับการก่อตั้งในปี ค.ศ. 1971 และเปลี่ยนเป็นสโมสรอาชีพในปี ค.ศ. 2005 ทีมนี้ตั้งอยู่ ณ เมืองคิมช็อนและเป็นสมาชิกของสหพันธ์วอลเลย์บอลเกาหลี (KOVO) โดยมีสนามเหย้าของสโมสรแห่งนี้คือ คิมช็อนยิมเนเซียม ในคิมช็อน

 เกียรติประวัติและผลงาน 
 การแข่งขันในประเทศ 
วี-ลีก
ชนะเลิศ (2) : 2017−18, 2022–23
รองชนะเลิศ (3) : 2005, 2005−06, 2014−15, 2018−19

โคโวคัพ
ชนะเลิศ (1) : 2011
รองชนะเลิศ (2 สมัย) : 2006, 2008, 2010, 2017, 2022

ผู้เล่นชุดปัจจุบัน
รายชื่อผู้เล่นฤดูกาล 2021–2022
 No. ชื่อ  วันเกิด   ส่วนสูง (cm)  ตำแหน่ง 1   แบ ยู-นา    182  ตัวบล็อกกลาง 2   อัน นา-อึน    167  ตัวตบหัวเสา 3   อัน เย-ริม   183  ตัวเซต 4   จอน แซ-ยัน    178  ตัวตบหัวเสา 6   ลี โก-อึน    170  ตัวเซต 7   ลี เย-ริม    175  ตัวตบหัวเสา 8   ยิม มย็อง-อ็อก     175  ตัวรับอิสระ 9    ปาร์ค จอง-อา   187  ตัวตบหัวเสา 11   เคลซี เพย์น     191  ตัวตบตรงข้ามหัวเสา 12    มุน จุง-วอน    174  ตัวตบหัวเสา 13   จอง แด-ยัง    185  ตัวบล็อกกลาง 14   คิม จอง-อา    171  ตัวตบหัวเสา 15   ปาร์ค ฮเย-มี    170  ตัวรับอิสระ 16   ฮัน ซอง-ฮี    172  ตัวตบหัวเสา 17   อู ซู-มิน    177  ตัวตบตรงข้ามหัวเสา 18   ลี ยุน-จุง    172  ตัวเซต 19   ฮา ยู-จอง    188  ตัวบล็อกกลาง 20   ลี เย-แดม    186  ตัวบล็อกกลาง
 โค้ช:  คิม จอง-มิน ผู้ช่วยโค้ช: นัม กวาง-กู, แบ กี-ฮุน, ลี ฮโย-ฮี, ปาร์ค จอง-อิก

 อดีตผู้เล่น 

ผู้เล่นในประเทศ

 ช็อง แด-ย็อง
 คิม แฮ-รัน
 คิม ซา-นี
 พัก จ็อง-อา
 แพ ยู-อา
 อี ฮโย-ฮี
 อิม มย็อง-อก
 โอ จี-ย็อง
 ฮัน ซง-อี

ผู้เล่นต่างชาติ

 ซาราห์ ปาวาน (2010-2011)

 ดายามิ ซานเชซ (2019-2020)

 มิลาโกรส กาบรัล (2008-2010)

  
 อีวานา เนชอวิช (2012, 2017-2018)

  
 ฟาตู ดีอุค (2018-2019)

  
 แรเชล แวนมิเตอร์ (2006-2007)
 เคที ไรล์ลี (2007-2008)
 นิโคล ฟอว์เซตต์ (2012-2015)
 เลสลี ซิกรา (2015-2016)
 ฮิลลารี เฮอร์ลีย์ (2016-2017)
 เคลซี เพย์น (2020-2022)
 แคเทอริน เบลล์ (2022-2023)

ผู้เล่นเอเชีย
  
 ธนัชชา สุขสด (2023-)
# เพย์โฟน (เพลง)
"เพย์โฟน"  เป็นเพลงของวงดนตรีแนวป็อปร็อกอเมริกัน มารูนไฟฟ์ ร้องร่วมกับแรปเปอร์ชาวอเมริกัน วิซ คาลิฟา เพลงออกจำหน่ายวันที่ 17 เมษายน ค.ศ. 2012 เป็นซิงเกิลเปิดตัวสตูดิโออัลบั้มชุดที่สี่ โอเวอร์เอกซ์โพสต์ (ค.ศ. 2012) เพลงเขียนโดยแอดัม เลอวีน เบนนี บลังโก อัมมาร์ มาลิก โรโบป็อป เชลล์แบ็กและคาลิฟา แลโปรดิวซ์โดยบลังโก และเชลล์แบ็ก เพลงเป็นแนวป็อปบัลลาด และพูดถึงเรื่องความรักที่จบลง เพลงได้รับคำวิจารณ์ด้านดี นักวิจารณ์ยกย่องเมโลดีที่ฟังติดหูและเรียกว่าเป็น "ความสำเร็จจากวิทยุ" (a radio success) แต่บางคนติเรื่องบทบาทของคาลิฟา

มิวสิกวิดีโอทางการกำกับโดยแซมมวล เบเยอร์ แสดงเลอวีนที่กำลังกำจัดโจรปล้นธนาคารและพยายามจะเป็น "ฮีโร" ท่ามกลางห่ากระสุน เขาขโมยปืนจากโจรได้และก็กลายเป็นผู้มีความผิดเสียเอง ด้วยเหตุนี้ เขาจึงต้องหนีขบวนรถตำรวจด้วย ซึ่งเขาทำได้โดยแทบไม่ต้องพยายาม วิดีโอได้รับคำชมจากนักวิจารณ์ซึ่งกล่าวว่า เหมือนได้ชมภาพยนตร์แอ็กชันสั้น ๆ เรื่องหนึ่ง วิดีโอได้เข้าชิงรางวัลเอ็มทีวีวิดีโอมิวสิกอะวอดส์ สาขา วิดีโอเพลงป็อปยอดเยี่ยม (Best Pop Video) แต่พ่ายให้กับเพลง "วอตเมกส์ยูบิวตีฟูล" ของวันไดเรกชัน

บนชาร์ตบิลบอร์ดฮอต 100 เพลงเปิดตัวที่อันดับที่สาม และขึ้นสูงสุดที่อันดับที่สอง เพลงขายได้ 493,000 หน่วยในสัปดาห์แรก กลายเป็นสัปดาห์ที่ขายเพลงดิจิทัลของศิลปินกลุ่มได้มากที่สุด และเป็นสัปดาห์ที่ขายดีที่สุดอันดับที่ 11 จากทั้งหมด เพลงขึ้นอันดับหนึ่งบนชาร์ตของแคนาดาถึง 8 สัปดาห์ต่อเนื่อง เพลงยังขึ้นอันดับหนึ่งบนชาร์ตของสหราชอาณาจักร เป็นซิงเกิลแรกของวงที่ทำได้ "เพย์โฟน" เป็นเพลงที่ขายดีที่สุดอันดับห้าของปี ค.ศ. 2012 ด้วยยอดขาย 9.5 ล้านซิงเกิล
# อีอันแทกุน (ประสูติ ค.ศ. 1382)
อีอันแทกุนอี บัง-ซ็อก (; ค.ศ. 1382–1398) เป็นรัชทายาทองค์แรกแห่งโชซ็อน

 พระราชประวัติ 
อีอันแทกุนทรงประสูติเมื่อปี ค.ศ. 1382 มีพระนามเดิมว่า อี บัง-ซ็อก เป็นพระราชโอรสองค์เล็กของ พระเจ้าแทโจ ที่ประสูติแต่ พระนางชินด็อก

 พระรัชทายาท 
ในปี ค.ศ. 1392 พระเจ้าแทโจทรงสถาปนา อีอันแทกุนขณะพระชนมายุได้ 10 พรรษา ขึ้นเป็นพระรัชทายาท หรือ วังเซจา (王世子 왕세자) ทำให้ ช็องอันแทกุน พระเชษฐาต่างพระมารดาไม่พอพระทัย

 สิ้นพระชนม์ 
อีอันแทกุนถูกปลงพระชนม์พร้อมกับ มูอันแทกุน พระเชษฐาร่วมพระมารดาและ ช็อง โด-จ็อน ที่ พระราชวังคย็องบก เมื่อวันที่ 26 สิงหาคม ค.ศ. 1398 ขณะพระชนม์เพียง 16 พรรษาโดยฝีมือของช็องอันแทกุน

 พระบรมวงศานุวงศ์ 
 พระราชบิดา : พระเจ้าแทโจ (1335-1408,ครองราชย์ 1392-1398)
 พระราชมารดา : พระนางชินด็อก
 พระเชษฐา : มูอันแทกุน
หมวดหมู่:บุคคลในยุคราชวงศ์โครยอ
หมวดหมู่:บุคคลในยุคราชวงศ์โชซ็อน
# วัดห้วยลี่
วัดห้วยลี่ ตั้งอยู่ ณ เลขที่ 58 บ้านห้วยลี่ หมู่ที่ 5 ตำบลตลิ่งชัน อำเภอเมืองสระบุรี จังหวัดสระบุรี 18000 มีฐานะเป็นวัดราษฎร์  สังกัดคณะสงฆ์มหานิกายกองพุทธสถาน,สำนักงานพระพุทธศาสนาแห่งชาติ. ประวัติวัดทั่วราชอาณาจักร เล่ม 4 หน้า 620, ประวัติวัดในจังหวัดสระบุรี : กองพุทธศาสนสถาน สำนักงานพระพุทธศาสนาแห่งชาติ, 2552.

 ประวัติความเป็นมา 
ตามประวัติ วัดห้วยลี่ก่อตั้งเมื่อ พ.ศ 2430 และได้รับพระราชทานวิสุงคามสีมาเมื่อวันที่ 11 กุมภาพันธ์ พ.ศ. 2517 เขตวิสุงคามสีมา กว้าง 30 เมตร ยาว 60 เมตร ที่ดินที่ตั้งวัดมีเนื้อที่ 14 ไร่เศษ น.ส. 3 ก เลขที่ 10
บริเวณที่ตั้งวัดห้วยลี่ในสมัยก่อนนั้น มีลำห้วยที่อุดมสมบูรณ์ไปด้วยสัตว์น้ำและพืชพันธุ์ธัญญาหารเป็นจำนวนมาก ชาวบ้านในละแวกนั้นและที่ใกล้เคียง ต่างก็พากันมาจับสัตว์น้ำไปเป็นอาหาร โดยชาวบ้านนิยมใช้อุปกรณ์สำหรับจับ(ดัก)สัตว์น้ำหรือปลา ชนิดหนึ่งที่ทำมาจากไม้ไผ่ ที่มีชื่อเรียกว่า “ลี่” ที่มาจากภาษาอีสาน ที่แปลว่า "ที่ดักปลา" นำมาดักจับสัตว์น้ำ(ปลา)ในลำห้วยแห่งนี้ จึงมีการเรียกขานลำห้วยนี้ว่า “ห้วยลี่” และเรียกชื่อหมู่บ้านนี้ว่า “บ้านห้วยลี่” และต่อมาชาวบ้านได้ร่วมกันจัดสร้างวัดขึ้น เพื่อเป็นที่ยึดเหนี่ยวจิตใจ และเพื่อเป็นสถานที่ประกอบพิธีกรรมทางพระพุทธศาสนา ชาวบ้านจึงได้ตั้งชื่อวัดตามชื่อหมู่บ้าน ว่า “วัดห้วยลี่” ตั้งแต่นั้นเป็นต้นมา 

 ศาสนสถาน 
250px|thumb|left|โบสถ์ภายในวัดในปี พ.ศ. 2559
 อุโบสถ สร้างเมื่อ พ.ศ. 2512 ลักษณะ เป็นอาคารคอนกรีตเสริมเหล็ก มีความกว้าง 6 เมตร ยาว 15 เมตร

 หอสวดมนต์ สร้างเมื่อ พ.ศ. 2485 ลักษณะ เป็นอาคารครึ่งตึกครึ่งไม้มีความกว้าง 6 เมตร ยาว 10 เมตร

 ศาลาการเปรียญ สร้างเมื่อ พ.ศ. 2485 ลักษณะ เป็นอาคารคอนกรีตเสริมเหล็ก มีความกว้าง 12 เมตร ยาว 15 เมตร

 กุฏิสงฆ์ ลักษณะเป็นอาคารครึ่งตึกครึ่งไม้ 
 วิหารเจดีย์ (จิรธรรมเจดีย์) สร้างเมื่อ พ.ศ. 2557 ลักษณะ เป็นอาคารคอนกรีตเสริมเหล็ก ทรง "ระฆังคว่ำ 8 เหลี่ยม"  

นอกจากนี้ ยังมี หอระฆัง ฌาปนสถาน เมรุ ศาลาอเนกประสงค์ โรงเก็บพัสดุ โรงครัว และซุ้มประตูวัด

 ศาสนวัตถุ 
 พระประธานประจำอุโบสถ ปางมารวิชัย (พระพุทธชินราช) ขนาดพระเพลากว้าง 40 นิ้ว สูง 50 นิ้ว สร้างเมื่อ วันที่ 28 กุมภาพันธ์ พ.ศ. 2518
 พระประธานประจำวิหารเจดีย์ ปางมารวิชัย (หลวงพ่อโสธร) ขนาดพระเพลากว้าง 40 นิ้ว สูง 50 นิ้ว สร้างเมื่อปี พ.ศ. 2558 โดยคุณสมนึก ปัญญา และครอบครัว ร้านกิตติพัฒน์ 2005 สระบุรี
 พระประจำวันเกิดประจำวิหารเจดีย์ ขนาด 30 นิ้ว สร้างเมื่อ เดือนเมษายน พ.ศ.2559 โดยคณะศรัทธาธรรมพระบรมสารีริกธาตุและชาวบ้านห้วยลี่ ใกล้เคียง
 พระสีวลี พระอุปคุต พระมหากัจจายนะประจำวิหารเจดีย์ สร้างเมื่อ เดือนเมษายน พ.ศ.2559 โดยคณะศรัทธาธรรมพระบรมสารีริกธาตุและชาวบ้านห้วยลี่ ใกล้เคียง
 พระเกจิอาจารย์ต่างๆ อาทิเช่น ครูบาศรีวิชัย หลวงปู่ทวด หลวงพ่อคูณ หลวงปู่หมุน องค์เจ้าแม่กวนอิม ฯลฯ ขนาดเท่าตัวคน สร้างเมื่อปี พ.ศ.2560
 ท้าวเวสสุวัณ ขนาดสูง 3 เมตร สร้างเมื่อปี พ.ศ.2565
 พญานาคคู่ ขนาดสูง 2.5 เมตร กว้าง 1.20 เมตร สร้างเมื่อปี พ.ศ.2565
 หลวงพ่อโตศักดิ์สิทธิ์สัมฤทธิ์ผลประสิทธิโชคดี ขนาด 59 นิ้ว เนื้อทองเหลือง ฐานเขียง สร้างเมื่อปี พ.ศ.2565

 การบริหารและการปกครอง 
 ลำดับเจ้าอาวาส 
 <center>ลำดับเจ้าอาวาสวัดห้วยลี่ ต.ตลิ่งชัน อ.เมือง จ.สระบุรี </center> ลำดับที่ รายนาม/สมณศักดิ์  ตำแหน่ง เริ่มวาระ สิ้นสุดวาระ  หมายเหตุ1พระอธิการคำพัน  อนุคฺตโหเจ้าอาวาส พ.ศ. 2508  พ.ศ. 2512 2พระเชาว์ อาจารโสเจ้าอาวาส พ.ศ. 2512  พ.ศ. 2514 3พระครูสิริสรวัฒน์ (ประหยัด จนฺทเสโน)เจ้าอาวาส พ.ศ. 2515  พ.ศ. 2555 4พระครูปลัดศรัณย์กร ปยุตฺโตเจ้าอาวาส พ.ศ. 2555  ปัจจุบัน<
# รายชื่อแหล่งมรดกโลกในเอเชียตะวันออกเฉียงใต้
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนสถานที่สำคัญใน 9 ประเทศในภูมิภาคเอเชียตะวันออกเฉียงใต้ เป็นแหล่งมรดกโลกทั้งสิ้น 47 แห่งWorld Heritage List, UNESCO World Heritage Sites official sites.

 หมายเหตุ –  ตัวเลขหน้าข้อความหมายถึง ปี พ.ศ./ค.ศ. ที่สถานที่นั้น ๆ ขึ้นทะเบียนเป็นแหล่งมรดกโลก

สถิติ
ประเทศจำนวนมรดกโลกประเภท  10 แห่ง วัฒนธรรม 6 แห่ง, ธรรมชาติ 4 แห่ง 8 แห่ง วัฒนธรรม 5 แห่ง, ธรรมชาติ 3 แห่ง  วัฒนธรรม 5 แห่ง, ธรรมชาติ 2 แห่ง, ผสม 1 แห่ง  6 แห่ง วัฒนธรรม 3 แห่ง, ธรรมชาติ 3 แห่ง  5 แห่ง วัฒนธรรม 3 แห่ง, ธรรมชาติ 2 แห่ง  4 แห่ง วัฒนธรรม 4 แห่ง  3 แห่ง วัฒนธรรม 3 แห่ง  2 แห่ง วัฒนธรรม 2 แห่ง  1 แห่ง วัฒนธรรม 1 แห่ง

 ประเทศบรูไนและประเทศติมอร์-เลสเตยังไม่มีแหล่งมรดกโลก
200px|thumb|นครวัด

  

 2535/1992 – เมืองพระนคร
 2551/2008 – ปราสาทพระวิหาร
 2560/2017 – เขตปราสาทสมโบร์ไพรกุก แหล่งโบราณคดีแห่งอีศานปุระ
 2566/2023 – เกาะแกร์ : แหล่งโบราณคดีลิงคปุระโบราณหรือโฉกครรคยาร์

  
200px|thumb|วัดพระศรีสรรเพชญ์ อุทยานประวัติศาสตร์พระนครศรีอยุธยา

 2534/1991 – นครประวัติศาสตร์พระนครศรีอยุธยา
 2534/1991 – เมืองประวัติศาสตร์สุโขทัยและเมืองบริวาร
 2534/1991 – เขตรักษาพันธุ์สัตว์ป่าทุ่งใหญ่-ห้วยขาแข้ง
 2535/1992 – แหล่งโบราณคดีบ้านเชียง
 2548/2005 – กลุ่มป่าดงพญาเย็น-เขาใหญ่
 2564/2021 – กลุ่มป่าแก่งกระจาน
 2566/2023 – เมืองโบราณศรีเทพและโบราณสถานสมัยทวารวดีที่เกี่ยวข้อง
 2567/2024 – ภูพระบาท ประจักษ์พยานแห่งวัฒนธรรมสีมาสมัยทวารวดี

  
200px|thumb|เมืองพุกาม

 2557/2014 – กลุ่มเมืองโบราณอาณาจักรปยู
 2562/2019 – พุกาม

  
200px|thumb|เมืองบีกัน

 2536/1993 – โบสถ์บาโรกแห่งฟิลิปปินส์
 2536/1993 – อุทยานธรรมชาติพืดหินปะการังตุบบาตาฮา
 2538/1995 – นาขั้นบันไดแห่งกลุ่มทิวเขาฟิลิปปินส์
 2542/1999 – นครประวัติศาสตร์บีกัน
 2542/1999 – อุทยานแห่งชาติแม่น้ำใต้ดินปูเวร์โตปรินเซซา
 2557/2014 – เขตรักษาพันธุ์สัตว์ป่าทิวเขาฮามีกีตัน

  

200px|thumb|มะละกา

 2543/2000 – อุทยานแห่งชาติกูนุงมูลู
 2543/2000 – อุทยานกีนาบาลู
 2551/2008 – มะละกาและจอร์จทาวน์ นครประวัติศาสตร์แห่งช่องแคบมะละกา
 2555/2012 – มรดกโบราณคดีแห่งหุบเขาเล็งกง
 2567/2024 – มรดกโบราณคดีแห่งกลุ่มถ้ำของอุทยานแห่งชาติเนียะฮ์

  
200px|thumb|ทุ่งไหหิน

 2538/1995 – เมืองหลวงพระบาง''' 
 2544/2001 – วัดพูและการตั้งถิ่นฐานโบราณที่เกี่ยวเนื่องภายในภูมิทัศน์วัฒนธรรมจำปาศักดิ์
 2562/2019 – แหล่งไหหินใหญ่ในเชียงขวาง – ทุ่งไหหิน

  
200px|thumb|ฮอยอัน

 2536/1993 – หมู่โบราณสถานเมืองเว้
 2537/1994 – อ่าวหะล็อง - กลุ่มเกาะก๊าตบ่า
 2542/1999 – เมืองโบราณฮอยอัน
 2542/1999 – สถานที่ศักดิ์สิทธิ์หมีเซิน
 2546/2003 – อุทยานแห่งชาติฟ็องญา-แก๋บ่าง
 2553/2010 – ส่วนกลางของป้อมปราการหลวงทังล็อง-ฮานอย
 2554/2011 – ป้อมปราการของราชวงศ์โห่
 2557/2014 –  แหล่งภูมิทัศน์จ่างอาน

  
200px|thumb|สวนพฤกษศาสตร์สิงคโปร์

 2558/2015 – สวนพฤกษศาสตร์สิงคโปร์

  
200px|thumb|โบโรบูดูร์

 2534/1991 – กลุ่มวัดโบโรบูดูร์
 2534/1991 – อุทยานแห่งชาติโกโมโด
 2534/1991 – กลุ่มวัดปรัมบานัน
 2534/1991 – อุทยานแห่งชาติอูจุงกูลน
 2539/1996 – แหล่งมนุษย์ยุคเริ่มแรกซางีรัน
 2542/1999 – อุทยานแห่งชาติโลเรินตส์
 2547/2004 – มรดกป่าฝนเขตร้อนแห่งสุมาตรา
 2555/2012 – ภูมิทัศน์วัฒนธรรมจังหวัดบาหลี : ระบบซูบัก หลักการตามปรัชญาไตรหิตกรณะ
 2562/2019 – มรดกการทำเหมืองถ่านหินอมบีลินแห่งซาวะฮ์ลุนโต
 2566/2023 – แกนจักรวาลวิทยาแห่งยกยาการ์ตาและภูมิสัญลักษณ์ทางประวัติศาสตร์
# พิสมัย สอนไสย์
พิสมัย สอนไสย์  เป็นนักกีฬาฟุตบอลหญิงทีมชาติไทยเปิดโผ 30 แข้งสาวลุยคัดอลป. เริ่มเข้าแคมป์ 11 ก.ค. ผู้ทำหน้าที่ในตำแหน่งกองหน้าสาวไทยจัดทัพใหญ่ฟัดเวียดนาม 'แป้ง'อัดฉีด 2 แสนไทยปรับหัวหอกซัดจอร์แดน คัดบอลหญิงอลป.ไทยดวลฮ่องกง ส่งพิสมัยลงยิง การันตีเข้ารอบ - กรุงเทพธุรกิจ ออนไลน์ นอกจากนี้ เธอยังเคยเป็นหนึ่งในผู้สร้างประวัติศาสตร์ให้แก่วงการฟุตบอลหญิงในประเทศไทย ด้วยการเข้าแข่งขันแอลลีกในประเทศญี่ปุ่นเป็นครั้งแรก โดยได้เซ็นสัญญาร่วมทีมสโมสรฟุตบอลสเปรันซาโอซะกะ-ทะกะสึกิ และสามารถกลับมาเข้าร่วมทีมฟุตบอลหญิงทีมชาติไทยตามกฎของสหพันธ์ฟุตบอลระหว่างประเทศได้ในทุกรายการ"มาดามแป้ง"เรียก 31 แข้งสาวไทยติดธงลุยเอเชี่ยนคัพ

 ประวัติ 
เดือนพฤศจิกายน พ.ศ. 2553 พิสมัยได้ทำหน้าที่ร่วมกับฟุตบอลหญิงทีมชาติไทย ในการแข่งขันฟุตบอลในเอเชียนเกมส์ 2010 ที่จัดขึ้น ณ กว่างโจว ประเทศจีน โดยเมื่อครั้งที่พบกับฟุตบอลหญิงทีมชาติญี่ปุ่น ทีมของเธอเป็นฝ่ายแพ้ที่ 4 ประตูต่อ 0เต็มที่แล้ว! - SMMOnline

ส่วนในวันที่ 22 มีนาคม พ.ศ. 2554 ในการแข่งขันปรีโอลิมปิก รอบคัดเลือก โซนเอเชีย รอบแรก พิสมัยเป็นหนึ่งในผู้ทำประตูชัยให้แก่ฟุตบอลหญิงทีมชาติไทย โดยทีมของเธอเป็นฝ่ายชนะฟุตบอลหญิงทีมชาติเมียนมาร์ ด้วยผลการแข่ง 2 ประตูต่อ 0บอลหญิงไทยอัดพม่าศึกปรีโอลิมปิก : กีฬา : ข่าวทั่วไป : คมชัดลึก ต่อมา ในวันที่ 27 มีนาคม พิสมัยเป็นหนึ่งในผู้ทำประตูชัย เมื่อครั้งที่พบกับฟุตบอลหญิงทีมชาติฮ่องกง ซึ่งการแข่งนัดดังกล่าว ทีมของเธอเป็นฝ่ายชนะที่ 4 ประตูต่อ 0สาวไทยถล่มฮ่องกง ลิ่วรอบ 2 ปรีอลป. รับอัดฉีด 8 แสน และในวันที่ 10 มิถุนายนของปีเดียวกัน ในการแข่งขันปรีโอลิมปิก รอบคัดเลือก โซนเอเชีย รอบสอง พิสมัยเป็นหนึ่งในผู้ทำประตูชัยให้แก่ทีมชาติไทย เมื่อครั้งที่พบกับฟุตบอลหญิงทีมชาติจอร์แดน โดยนัดดังกล่าว ทีมของเธอเป็นฝ่ายชนะที่ 7 ประตูต่อ 0แข้งสาวปรีอลป.ไทยถล่มจอร์แดน 7-0 จ่อซิวตั๋วคัดรอบสุดท้าย

พิสมัย สอนไสย์ มีอาการบาดเจ็บก่อนการแข่งขันฟุตบอลหญิงในโอลิมปิกฤดูร้อน 2012 รอบคัดเลือก โซนเอเชียปลุกแข้งสาวไทยชนแชมป์ญี่ปุ่นขนดาวดังครบแข้งสาวไทยตัวหลักยังเจ็บ ถึงกระนั้น ในวันที่ 8 กันยายน พ.ศ. 2554 พิสมัยก็ได้เข้าทำหน้าที่ในครึ่งหลังร่วมกับฟุตบอลหญิงทีมชาติไทย เมื่อครั้งที่พบฟุตบอลหญิงทีมชาติเกาหลีใต้ แต่แล้ว ทีมของเธอก็เป็นฝ่ายพ่ายไปที่ 0 ประตูต่อ 3สาวไทยพ่ายอีก โสมขาวยำ 3-0

ในการแข่งขันฟุตบอลในซีเกมส์ 2013 ที่จัดขึ้น ณ ประเทศเมียนมาร์ พิสมัยไม่ได้เข้าร่วมแข่งขันฟุตบอลหญิงชุดซีเกมส์เดินทางไปพม่า - MCOT.net เนื่องด้วยเข้ารับการผ่าตัดหัวเข่าขวา และต้องพักฟื้นเป็นเวลา 3 เดือนพิสมัย สอนไสย์ และสาริศา สุวรรณเชษฐ์ พลาดรับใช้ทีมชาติ ในการแข่งขัน กีฬาซีเกมส์ ครั้งที่ 27 ที่เมียนมาร์

อย่างไรก็ตาม ช่วงก่อนการแข่งขันฟุตบอลหญิงเอเชียนคัพ 2014 เธอสามารถกลับมาซ้อมร่วมกับฟุตบอลหญิงทีมชาติไทยได้แล้ว หลังจากที่มีอาการบาดเจ็บในช่วงก่อนหน้ามีโอกาสแน่นอน“แข้งสาวไทย” เครียด! โอกาสสูงเข้าบอลโลก ตลอดจนได้รับการเรียกตัวสำหรับการแข่งขันฟุตบอลในเอเชียนเกมส์ 2014 ที่จัดขึ้น ณ อินช็อน ประเทศเกาหลีใต้"มาดามแป้ง" เร่งฟิต "แข้งสาว" ก่อนลุย "อินชอน"สาวไทยไม่รอบอลโลก ลุยต่ออชก. : ข่าวสดออนไลน์ รวมทั้งมีแผนให้เธอเข้าร่วมการแข่งขันฟุตบอลโลกหญิง 2015 ที่จัดขึ้น ณ ประเทศแคนาดา

 รางวัลที่ได้รับ 
 รางวัลดาวซัลโว ไทยวีเมน พรีเมียร์ลีก 2008 (21 ประตู)
 รางวัลนักฟุตบอลหญิงยอดเยี่ยม ฟุตบอลสยามโกลเดนบอล 2010Football Siam Golden Ball : ฟุตบอลสยามโกลเด้นบอลพิสมัยเตรียมผ่าเข่าคาดพักฟื้น 3 เดือน - สยามสปอร์ต
# กองทัพเรือจีน (แก้ความกำกวม)
กองทัพเรือจีน อาจหมายถึง
 กองทัพเรือกองทัพปลดปล่อยประชาชน
 กองทัพเรือสาธารณรัฐจีน

กองทัพเรือจีนก่อนปี 1912
กองทัพเรือจักรวรรดิจีน
# กองทัพบกจีน (แก้ความกำกวม)
กองทัพบกจีน อาจหมายถึง

 กองทัพบกกองทัพปลดปล่อยประชาชน
 กองทัพบกสาธารณรัฐจีน
# การสะสมเหรียญ
การสะสมเหรียญ คือการเก็บสะสมเหรียญกษาปณ์หรือตั๋วเงินชนิดถูกกฎหมายในรูปแบบอื่น ๆ เหรียญที่เป็นที่สนใจของนักสะสมคือเหรียญที่หมุนเวียนเพียงระยะเวลาสั้น ๆ เหรียญที่มีตำหนิจากโรงกษาปณ์ และเหรียญที่สวยงามหรือมีความโดดเด่นทางประวัติศาสตร์ การสะสมเหรียญอาจแตกต่างกับการศึกษาว่าด้วยเงินตรา กล่าวคือ นักศึกษาเกี่ยวกับเงินตราอาจไม่จำเป็นต้องเป็นนักสะสมเหรียญ และนักสะสมเหรียญไม่จำเป็นต้องเป็นนักศึกษาเกี่ยวกับเงินตราก็ได้
# กองทัพอากาศจีน (แก้ความกำกวม)
กองทัพอากาศจีน อาจหมายถึง

กำลังทางอากาศสาธารณรัฐประชาชนจีน
 กองทัพอากาศกองทัพปลดปล่อยประชาชน: กองทัพอากาศของสาธารณรัฐประชาชนจีน
 กองกำลังทางอากาศแห่งกองทัพเรือกองทัพปลดปล่อยประชาชน: กองกำลังทางอากาศของกองทัพเรือ
 กองกำลังทางอากาศแห่งกองทัพบกกองทัพปลดปล่อยประชาชน: กองกำลังทางอากาศของกองทัพบก

กำลังทางอากาศสาธารณรัฐจีน
กองทัพอากาศสาธารณรัฐจีน: กองทัพอากาศจีนจาก 1920 ถึง 1949 ในปี 1949 เป็นกองทัพของไต้หวัน
กองกำลังทางอากาศแห่งกองทัพเรือสาธารณรัฐจีน
กองกำลังทางอากาศแห่งกองทัพบกสาธารณรัฐจีน
# พระวรวงศ์เธอ พระองค์เจ้าชิดเชื้อพงศ์
พระวรวงศ์เธอ พระองค์เจ้าชิดเชื้อพงศ์ (21 มกราคม พ.ศ. 2362 – 21 ตุลาคม พ.ศ. 2422) หรือพระนามเดิม หม่อมเจ้าชิด พนมวัน เป็นพระโอรสในพระเจ้าบรมวงศ์เธอ กรมพระพิพิธโภคภูเบนทร์ ประสูติแต่หม่อมน่วม พนมวัน ณ อยุธยา เมื่อ พ.ศ. 2395 พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็น พระวรวงศ์เธอ พระองค์เจ้าชิดเชื้อพงศ์  

พระวรวงศ์เธอ พระองค์เจ้าชิดเชื้อพงศ์ มีพระภราดาและพระภคินีร่วมพระบิดา ตามลำดับ ดังนี้

หม่อมเจ้าหญิงนารี พนมวัน
หม่อมเจ้าหญิงประดับ พนมวัน
หม่อมเจ้าหญิงสำอาง พนมวัน
หม่อมเจ้าไม่ปรากฏพระนาม
หม่อมเจ้าชายไม่ปรากฏพระนาม
หม่อมเจ้าหญิงประไภย พนมวัน (ไม่มีข้อมูล – 13 มิถุนายน พ.ศ. 2444)ราชกิจจานุเบกษา, ข่าวสิ้นชีพิตักไษย, เล่ม ๑๘, ตอน ๑๕, ๑๔ กรกฎาคม พ.ศ. ๒๔๔๔, หน้า ๒๐๕
หม่อมเจ้าหญิงเลียบ พนมวัน พระชายาในพระเจ้าบรมวงศ์เธอ กรมหลวงภูวเนตรนรินทรฤทธิ์
หม่อมเจ้าชายนพคุณ พนมวัน
ฟม่อมเจ้าชายยินดี พนมวัน
หม่อมเจ้าชายปรีดา พนมวัน
หม่อมเจ้าชายเจียก พนมวัน (ไม่มีข้อมูล – พ.ศ. 2449)

ในปี พ.ศ. 2404 พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้า ให้พระเจ้าวรวงศ์เธอ พระองค์เจ้าชิดเชื้อพงศ์ เป็นแม่กองในการดูแลก่อสร้างพระตำหนักและพลับพลา ที่ประทับในวังจันทรเกษม และได้เสด็จฯ มาประทับที่พระราชวังนี้อยู่หลายครั้งWider World by CS: พระราชวังจันทรเกษม จากเว็บไซต์ blogspot.com

หมู่อาคารและพลับพลาที่สร้างขึ้นในสมัยรัชกาลที่ 4 มีดังนี้
 พลับพลาจัตุรมุข อาคารเครื่องไม้ที่สร้างขึ้นบนฐานพระที่นั่งองค์เดิม บริเวณประตูทิศเหนือ
 หมู่อาคารพระที่นั่งพิมานรัตยา เป็นหมู่ตึกกลางพระราชวัง
 พระที่นั่งพิสัยศัลลักษณ์ (หอส่องกล้อง) อยู่ริมกำแพงด้านทิศตะวันออกเฉียงใต้
 โรงละคร อยู่บริเวณด้านหน้าพลับพลาจัตุรมุข
 ห้องเครื่อง อยู่ทางด้านทิศใต้ของหมู่อาคารพระที่นั่งพิมานรัตยา
 ตึกโรงม้าพระที่นั่ง อยู่ริมกำแพงด้านทิศตะวันออกเฉียงเหนือ

ภายหลัง พระเจ้าบรมวงศ์เธอ กรมพระพิพิธโภคภูเบนทร์ สิ้นพระชนม์ พระองค์ได้ครองวังท้ายหับเผย ซึ่งเป็นวังของกรมพระพิพิธโภคภูเบนทรต่อมาประยุกต์ บุนนาค. (2552). พระนครเมื่อกาลก่อน. ฐานบุ๊คส์ : กรุงเทพฯ

พระวรวงศ์เธอ พระองค์เจ้าชิดเชื้อพงศ์ สิ้นพระชนม์เมื่อวันที่ 21 ตุลาคม พ.ศ. 2422 สิริพระชันษา 60 ปี พระราชทานเพลิงพระศพ ณ วัดสระเกศ ในวันที่ 17 มีนาคม พ.ศ. 2423
# บีลีฟ (อัลบั้มจัสติน บีเบอร์)
"บีลีฟ" เป็นสตูดิโออัลบั้มชุดที่สามของนักร้องชาวแคนาดา จัสติน บีเบอร์ ออกจำหน่ายวันที่ 15 มิถุนายน ค.ศ. 2012 โดยค่ายเพลงไอส์แลนด์เรเคิดส์ หลังจากการเปลี่ยนผ่านจากรูปแบบดนตรีแบบทีนป็อปของอัลบั้มที่แบ่งเป็นสองตอน มายเวิลด์ (ค.ศ. 2009) และมายเวิลด์ 2.0 (ค.ศ. 2010) บีเบอร์ออกผลงานใหม่ที่มีส่วนผสมของดนตรีแนวแดนซ์ป็อปและอาร์แอนด์บีร่วมสมัย อัชเชอร์ หัวหน้าโปรดิวเซอร์อัลบั้ม และผู้จัดการชื่อสกูตเตอร์ บรอน ใส่รายชื่อผู้มีส่วนร่วมมากมาย ที่ช่วยสร้างเสียงดนตรีที่ดูโตเป็นผู้ใหญ่ เช่น ดาร์กไชลด์, ฮิตบอย, ดิโพล และแมกซ์ มาร์ติน 

หลังจากออกจำหน่าย บีลีฟ ได้รับคำวิจารณ์ด้านบวกจากนักวิจารณ์ที่ชื่นชมความเติบโตจากผลงานชุดก่อนหน้า อัลบั้มเปิดตัวที่อันดับหนึ่งบนชาร์ตบิลบอร์ด 200 ด้วยยอดขาย 374,000 หน่วยในสัปดาห์แรก และได้รับการรับรองระดับแพลตินัมจากสมาคมผู้ประกอบกิจการเพลงของสหรัฐอเมริกา (RIAA) เนื่องจากอัลบั้มทำยอดขายได้มากกว่า 1 ล้านหน่วย อัลบั้มประสบความสำเร็จทั่วโลก ติดอันดับหนึ่งบนชาร์ตของแคนาดาและได้รับการรับรองระดับแพลตินัมถึงสองครั้ง อัลบั้มยังเปิดตัวอันดับหนึ่งบนชาร์ตของสหราชอาณาจักร และได้รับการรับรองระดับทอง จากข้อมูลของสมาพันธ์ผู้ผลิตสิ่งบันทึกเสียงระหว่างประเทศ (RFPI) บีลีฟเป็นอัลบั้มที่ขายดีที่สุดอันดับ 6 ในปี ค.ศ. 2012 ทั่วโลกด้วยยอดขาย 3 ล้านหน่วย

อัลบั้มมีซิงเกิล 5 เพลง ส่วนมากประสบความสำเร็จ ซิงเกิลเปิดตัวคือ "บอยเฟรนด์" ขึ้นสูงสุดอันดับ 2 บนชาร์ตบิลบอร์ดฮอต 100 และขึ้นอันดับ 1 บนชาร์ตแคนาเดียนฮอต 100 ซิงเกิลที่ตามมาคือ "แอสลองแอสยูเลิฟมี" และ "บิวตีแอนด์อะบีต" ทำคะแนนได้ดีทั่วโลก ติดชาร์ตที่สิบอันดับแรกในสหรัฐอเมริกา และแคนาดา "ไรต์เฮียร์" ได้รับการส่งเสริมเล็กน้อย ติดอันดับท้ายบนชาร์ตบิลบอร์ดฮอต 100 และซิงเกิลสุดท้าย "ออลอะราวด์เดอะเวิลด์" ทำคะแนนได้ค่อนข้างดี มีการส่งเสริมอัลบั้มโดยการทัวร์คอนเสิร์ตชื่อ บีลีฟทัวร์ ในปี ค.ศ. 2012-2013 มีอัลบั้มเวอร์ชันทำดนตรีใหม่เป็นแบบอคูสติกในชื่อ "บีลีฟอคูสติก" ออกจำหน่ายเดือนมกราคม ค.ศ. 2013